કોંકણ ડિવિઝનના મહિલા બાળ વિકાસ અધિકારી રાહુલ મોરેએ પોતાનો મત પ્રકટ કરતાં કહ્યું કે, ‘મુંબઈ ભિક્ષુક પ્રતિબંધક કાયદા અંતર્ગત પોલીસ જે ભિખારીઓને ન્યાયાલયમાં લઈ જાય છે, તેમાં પહેલીવાર પકડાયેલા ભિખારીઓને એક વર્ષ માટે, બીજી વાર પકડાયેલા ભિખારીઓને ત્રણ વર્ષ માટે અને ત્રીજી વાર પકડાયેલા ભિખારીઓને દસ વર્ષ માટે ચેમ્બુરના ભિક્ષકેરી સ્વીકાર કેન્દ્રમાં રાખવામાં આવે છે. જો તેઓ ત્યાં પણ ન સુધરે તો તેમને જેલની સજા કરવામાં આવે છે. મહારાષ્ટ્રમાં કુલ ૧૪ ભિક્ષકેરી સ્વીકાર કેન્દ્ર છે. મુંબઈમાં મહિલા અને પુરુષ માટે અલગ-અલગ સેન્ટર છે. દસ વર્ષ પહેલાં એક પ્રશિક્ષણનો પ્રયોગ કરવામાં આવ્યો હતો, જે સફળ રહ્યો હતો. તેથી સરકારની આ યોજના પણ સફળ રહેશે.’